sagorsarker/bangla-wikipedia huggingface dataset:
শিলিগুড়ি জলপাইগুড়ি উন্নয়ন পর্ষদ

শিলিগুড়ি জলপাইগুড়ি উন্নয়ন পর্ষদ হল ভারতের পশ্চিমবঙ্গ রাজ্যের শিলিগুড়ি-জলপাইগুড়ি অঞ্চলের উন্নয়ন পরিকল্পনা কার্যকার করার উদ্দেশ্যে গঠিত একটি সংস্থা। ১৯৮০ সালের এপ্রিল মাসে পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন ১৯৭৯ (পশ্চিমবঙ্গ আইন - ১৯৭৯-এর তেরো) বলে এই পর্ষদ গঠিত হয়।
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকার পরিমাণ ২৩২৭.১২ বর্গ কিলোমিটার। এবং ২০১১ সালের জনগণনা অনুসারে এই এলাকার জনসংখ্যা ২.০১ মিলিয়ন।
শিলিগুড়ি জলপাইগুড়ি উন্নয়ন পর্ষদের অধিভুক্ত এলাকাগুলি হল:
বক্সা দুর্গ

বক্সা দুর্গ হল ভারতের পশ্চিমবঙ্গ রাজ্যের আলিপুরদুয়ার জেলায় অবস্থিত একটি অধুনা-পরিত্যক্ত দুর্গ। বক্সা জাতীয় উদ্যানে উচ্চতায় এই দুর্গ অবস্থিত। জেলাসদর ও নিকটবর্তী শহর আলিপুরদুয়ারের থেকে এই দুর্গের দূরত্ব । ভারত ও তিব্বতের মধ্যে যে রেশম বাণিজ্য পথটি ভুটানের মধ্যে দিয়ে যেত, সেটির একাংশ রক্ষার জন্য ভুটান রাজারা এই দুর্গটি ব্যবহার করতেন। ১৯৫০ সালে চীন তিব্বত দখল করে নিলে, বহু শরণার্থী এই অঞ্চলে উপস্থিত হন। সেই সময় পরিত্যক্ত দুর্গটি শরণার্থী আশ্রয় শিবির হিসেবে ব্যবহৃত হয়েছিল।
বক্সা দুর্গ কবে তৈরি হয়েছিল তা জানা যায় না। ব্রিটিশরা এই দুর্গ দখল করে নেওয়ার আগে এটি ছিল ভুটানের রাজা ও কোচবিহার রাজাদের যোগসূত্র।
কোচবিহাররের রাজার আমন্ত্রণে ব্রিটিশরা এই দুর্গ দখল করে নেয়। ১৮৬৫ সালের ১১ নভেম্বর, সিঞ্চুলার চুক্তির অংশ হিসেবে আনুষ্ঠানিকভাবে দুর্গটি ব্রিটিশদের হাতে তুলে দেওয়া হয়। দুর্গটি আগে বাঁশের তৈরি ছিল। ব্রিটিশরা এটিকে পাথরের দুর্গে রূপান্তরিত করে। পরবর্তীকালে ১৯৩০-এর দশক অবধি দুর্গটি উচ্চ নিরাপত্তাযুক্ত কারাগার ও ডিটেনশন ক্যাম্প হিসেবে ব্যবহৃত হয়। আন্দামানের সেলুলার জেলের পর এটিই ছিল ব্রিটিশ ভারতের সবচেয়ে কুখ্যাত ও দুর্গম কারাগার।
বিনা বিচারে বন্দী করে রাখার জন্যে পাহাড়ের ওপর দুর্গম এই স্থানকে বেছে নেয় ইংরেজরা। ১৯৩৭ সাল পর্যন্ত এখানে মোট বন্দী ছিলেন ৫২৫ জন। বন্দী বিপ্লবীরা একবার জেলের ভেতরে রবীন্দ্র জয়ন্তী পালন করেন, এবং কবিকে জন্মদিনের অভিনন্দন জানান। স্বয়ং রবীন্দ্রনাথ তখন দার্জিলিং অবস্থান করছিলেন। এ কথা জানতে পেরে তিনি তার প্রত্যুত্তর দেন এই বলে "অমৃতের পুত্র মোরা কাহারা শোনাল বিশ্বময়, আত্মবিসর্জন করি আত্মারে কে জানিল অক্ষয়"। হিজলী জেলে গুলিচালনার প্রতিবাদে বক্সায় বন্দী বিপ্লবীরা অনশন করেছেন। প্রমথ ভৌমিক, জ্ঞান চক্রবর্তী, কৃষ্ণপদ চক্রবর্তী প্রমুখ অনুশীলন সমিতি ও যুগান্তর দলের জাতীয়তাবাদী বিপ্লবীদের এই দুর্গে ১৯৩০-এর দশক অবধি বন্দী করে রাখা হয়েছিল। পরবর্তীকালেও কবি সুভাষ মুখোপাধ্যায়, বিনয় চৌধুরী, সতীশচন্দ্র পাকড়াশী, ননী ভৌমিক, পারভেজ শাহেদী, চিন্মোহন সেহানবীশ প্রমুখ কমিউনিস্ট বিপ্লবী ও বুদ্ধিজীবী এই দুর্গে বন্দী ছিলেন ১৯৫০-এর দশকে।
চীনের তিব্বত দখলের আগে দ্রেপুং ছিল তিব্বতের সবচেয়ে বিখ্যাত বৌদ্ধ মঠগুলির একটি। এই মঠে ১০,০০০ সন্ন্যাসী বাস করতেন। ১৯৫৯ সালের মার্চ মাসে তিব্বতি জনতাকে অবদমিত করে এই মঠ দখল করে নেয়। মাত্র কয়েকশো সন্ন্যাসী ভারতে পালিয়ে আসতে সক্ষম হন। তিব্বতের বিভিন্ন প্রান্তের প্রতিনিধি এই সন্ন্যাসীরা প্রথমে বক্সা দুর্গের বনাঞ্চলে ঘেরা পূর্বতন জেলখানায় একটি সন্ন্যাসীদের পঠনপাঠনের কেন্দ্র ও শরণার্থী শিবির স্থাপন করেন।
১৯৬৬ সালে ভারতের বিদেশ মন্ত্রক বক্সা দুর্গে আশ্রয় নেওয়া শরণার্থীদের জন্য একটি ভাল বাসস্থানের ব্যবশা করে দেন। শরণার্থীরা প্রথমে নতুন জায়গায় যেতে অনিচ্ছুক হলেও, দলাই লামার বার্তা পেয়ে ভবিষ্যতের কথা ভেবে তারা রাজি হন। ১৯৭১ সালে তারা কর্ণাটক রাজ্যের বাইলাকুপে ও মুন্দগদে চলে যান।
বক্সা দুর্গ থেকে নিম্নলিখিত ট্রেকিং পথগুলি গিয়েছে:
বিধাননগর পুলিশ কমিশনারেট

বিধাননগর পুলিশ কমিশনারেট বা বিধাননগর সিটি পুলিশ হল ভারতের পশ্চিমবঙ্গ রাজ্যের রাজধানী কলকাতা শহরের উত্তর ও উত্তর-পূর্ব অঞ্চলের বিধাননগর ও সংলগ্ন এলাকার শান্তিরক্ষার দায়িত্বপ্রাপ্ত একটি পুলিশ বাহিনী। ২০১২ সালের ২০ জানুয়ারি বিধাননগর পুলিশ কমিশনারেট গঠিত হয়। এই কমিশনারেট পশ্চিমবঙ্গ স্বরাষ্ট্র মন্ত্রকের প্রশাসনিক নিয়ন্ত্রণাধীন এবং পশ্চিমবঙ্গ পুলিশের একটি অংশ। উত্তর চব্বিশ পরগনা পুলিশ জেলাকে দ্বিখণ্ডিত করে নয়টি থানা নিয়ে এই কমিশনারেট গঠিত হয়। রাজীব কুমার এই কমিশনারেটের প্রথম পুলিশ কমিশনার।
বিধাননগর পুলিশ কমিশনারেটের প্রধান কার্যালয় বিধাননগরে অবস্থিত। এই কমিশনারেট তিন ভাগে বিভক্ত। যথা: বিধাননগর, বিমানবন্দর ও নিউ টাউন। কমিশনারেটের এক্তিয়ারভুক্ত এলাকার আয়তন ১৪৬.৩৪ বর্গ কিলোমিটার। পনেরোটি থানা এই কমিশনারেটের আওতাধীন।
কলকাতা উন্নয়ন সংস্থা

কলকাতা উন্নয়ন সংস্থা (আগেকার নাম ক্যালকাটা ইমপ্রুভমেন্ট ট্রাস্ট বা সিআইটি) হল পশ্চিমবঙ্গ সরকারের নগরোন্নয়ন মন্ত্রকের অধীনস্থ একটি বিধিবদ্ধ সংস্থা। এটি কলকাতার সবচেয়ে পুরনো নগরোন্নয়ন সংস্থা।
১৯১২ সালে সরকার-নিযুক্ত একটি কমিশনের সুপারিশ এবং জনসাধারণের মতামতের পরিপ্রেক্ষিতে ক্যালকাটা ইমপ্রুভমেন্ট ট্রাস্ট আইন, ১৯১১ বলে এই সংস্থাটি স্থাপিত হয়। এই সংস্থার উদ্দেশ্য ছিল কলকাতার বিস্তার ঘটানো ও উন্নয়নের কাজ চালানো। ২০১১ সালে পশ্চিমবঙ্গের পুর ও নগরোন্নয়ন মন্ত্রী ঘোষণা করেছিলেন কলকাতা উন্নয়ন সংস্থা কলকাতা পৌরসংস্থার সঙ্গে মিশে যাবে।
একবার বিদায় দে মা ঘুরে আসি

একবার বিদায় দে মা ঘুরে আসি একটি বাংলা দেশাত্মবোধক গান। গানটি রচনা ও সুর করেন বাঁকুড়ার লোককবি পীতাম্বর দাস, এটি ভারতীয় ব্রিটিশ বিরোধী আন্দোলনের অন্যতম বিপ্লবী ক্ষুদিরাম বসুর সম্মানে রচিত। এই বাংলা দেশাত্মবোধক গানটি রচনা ও সুর করেন বাঁকুড়ার লোককবি পীতাম্বর দাস ।"
ভারতে ক্ষুদিরাম বসু বিশেষ সম্মানের সঙ্গে স্মরিত হন স্বাধীনতা সংগ্রামে তার অবদানের জন্য। তাই এই গানটি আজও এখানে জনপ্রিয়। ১৯৬৬ সালে মুক্তিপ্রাপ্ত "সুভাষচন্দ্র" চলচ্চিত্রে এই গানটি প্রয়োগ করা হয়েছিল। সেখানে গানটির নেপথ্য শিল্পী ছিলেন লতা মঙ্গেশকর।
ক্ষুদিরাম বসু ছিলেন প্রথম বাঙালি বিপ্লবী যাকে ব্রিটিশ সরকার ফাঁসি দিয়েছিল। ক্ষুদিরাম ভারত থেকে ব্রিটিশ শাসন উৎখাত করার জন্য সশস্ত্র বিপ্লবে অংশ নিয়েছিলেন। ১৯০৮ সালের ১১ আগস্ট তার ফাঁসির নির্দেশ কার্যকর হয়। ফাঁসির সময় তার বয়স ছিল ১৮ বছর। তার ফাঁসি উপলক্ষে তাকে বিদায় জানানোর জন্য এই গানটি রচিত হয়েছিল।
ক্ষুদিরাম বসুর ফাঁসি উপলক্ষে প্রথম পুরুষে আখ্যানকবিতার আকারে এই দ্ব্যর্থবোধক গানটি রচিত। এটি শুনলে মনে হয় ক্ষুদিরাম একাধারে নিজের মা এবং দেশজননীর কাছে বিদায় চাইছেন।
<poem align="center">
একবার বিদায় দে মা ঘুরে আসি।
হাসি হাসি পরব ফাঁসি দেখবে ভারতবাসী।
কলের বোমা তৈরি করে
দাঁড়িয়েছিলাম রাস্তার ধারে মাগো,
বড়লাটকে মারতে গিয়ে
মারলাম আরেক ইংলন্ডবাসী।
হাতে যদি থাকতো ছোরা
তোর ক্ষুদি কি পড়তো ধরা মাগো
রক্ত-মাংস এক করিতাম
দেখতো জগতবাসী
শনিবার বেলা দশটার পরে
জজকোর্টেতে লোক না ধরে মাগো
হল অভিরামের দ্বীপচালান মা ক্ষুদিরামের ফাঁসি
বারো লক্ষ তেত্রিশ কোটি
রইলো মা তোর বেটা বেটি মাগো
তাদের নিয়ে ঘর করিস মা
মোদের করিস দাসী
দশ মাস দশদিন পরে
জন্ম নেব মাসির ঘরে মাগো
তখন যদি না চিনতে পারিস
দেখবি গলায় ফাঁসি।
</poem>
পশ্চিমবঙ্গ রাজ্য বিদ্যুৎ বণ্টন সংস্থা

পশ্চিমবঙ্গ বিদ্যুৎ বণ্টন সংস্থা হল ভারতের পশ্চিমবঙ্গ রাজ্যের রাজ্য বিদ্যুৎ পর্ষদের অধীনস্থ একটি বিদ্যুৎ বণ্টন সংস্থা। ২০০৭ সালে এই সংস্থা প্রতিষ্ঠিত হয়। রাজ্যের ৯৬ % বিদ্যুৎ এই সংস্থার মাধ্যমে সরবরাহ করা হয়। এক কোটিরও বেশি গ্রাহক এই সংস্থার পরিষেবা পেয়ে থাকেন। ২০১০-১১ অর্থবর্ষে এই সংস্থা লাভ করেছিল।
ইন্ডিয়া টেক-এক্সিলেন্স অ্যাওয়ার্ড, ২০১০
১৯৯০ বানতলা ধর্ষণ মামলা

১৯৯০ সালের ৩০ মে গোসাবা রাঙাবেড়িয়া থেকে ফেরার পথে বানতলা রোডে একদল দুষ্কৃতির হাতে পশ্চিমবঙ্গ সরকারের দুই মহিলা স্বাস্থ্য আধিকারিক ও একজন ইউনিসেফের আধিকারিক ধর্ষিতা হন। দুষ্কৃতিদের বাধা দিতে গিয়ে একজন আধিকারিক ও তাদের গাড়ির চালক নিহত হন।
১৯৯০ সালের ৩০ মে গোসাবায় একটি টীকাকরণ কর্মসূচি সেরে তিন জন স্বাস্থ্য আধিকারিকের একটি দল কলকাতায় ফিরছিলেন। এই দলে ছিলেন পশ্চিমবঙ্গ সরকারের স্বাস্থ্য মন্ত্রকের অতিরিক্ত জেলা গণমাধ্যম বিভাগের উপ-আধিকারিক অনিতা দেওয়ান, স্বাস্থ্য মন্ত্রকের উচ্চপদস্থ আধিকারিক উমা ঘোষ এবং ইউনিসেফের বিশ্ব স্বাস্থ্য সংস্থার নতুন দিল্লি কার্যালয়ের প্রতিনিধি রেণু ঘোষ। সন্ধ্যা সাড়ে ছটা নাগাদ যখন তারা ইস্টার্ন মেট্রোপলিটান বাইপাসের কাছে বানতলায় পৌঁছান তখন ৪-৫ জন যুবক স্থানীয় ক্লাবের কাছে তাদের গাড়ি থামাতে বাধ্য করে। গাড়ির চালক অবনী নাইয়া তাদের পাশ কাটিয়ে গাড়ি নিয়ে পালাতে গেলে নিয়ন্ত্রণ হারিয়ে গাড়িটি উলটে যায়। এই সময় আরও ১০-১২ জনের একটি দল সেখানে উপস্থিত হয়। তারা গাড়ির একজন আধিকারিককে টেনে বার করে। আগের দলটি অন্য দুই আধিকারিককে বার করে। গাড়ির চালক তাদের বাধা দিতে যান, কিন্তু ব্যর্থ হন। দলটি গাড়ির চালককে হত্যা করার চেষ্টা করে এবং গাড়িটিতে আগুন লাগিয়ে দেয়। আধিকারিকদের কাছের একটি ধানক্ষেতে নিয়ে গিয়ে গণধর্ষণ করা হয়। একজন আধিকারিক তাদের বাধা দিতে যান। ধর্ষকরা তাকে হত্যা করে।
রাত সাড়ে এগারোটা নাগাদ পুলিশ গিয়ে আধিকারিকদের নগ্ন দেহ উদ্ধার করে। তাদের ক্যালকাটা ন্যাশানাল মেডিক্যাল কলেজের আপদকালীন বিভাগে ভর্তি করা হয়ে। প্রথম দিকে তাদের মৃত মনে করা হয়ে হয়েছিল। কিন্তু দুজন বেঁচে ছিলেন। তাদের চিকিৎসা শুরু হয়। একজন মহিলা ডাক্তার জনৈক আধিকারিকের যোনিতে একটি ধাতব টর্চ দেখে অজ্ঞান হয়ে যান।
আহত ড্রাইভার অবনী নাইয়াকে এসএসকেএম হাসপাতালে ভর্তি করা হয়। তার দেহে ভারী অস্থের ৪৩টি আঘাতের চিহ্ন পাওয়া যায়। আক্রমণকারীরা তার পুরুষাঙ্গটি পিষে দিয়েছিল। ১৯৯০ সালের ৪ জুন, সকাল ৫টা ৪০ মিনিটে তিনি মারা যান। স্বাস্থ্য মন্ত্রকের প্রশিক্ষণরত স্বাস্থ্য আধিকারিক ডাঃ বিশ্বনাথ কাহালি তার অটপসি করেছিলেন।
পশ্চিমবঙ্গের তৎকালীন স্বাস্থ্যমন্ত্রী প্রশান্ত সুর ধর্ষকদের পক্ষ নিয়ে বলেছিলেন, তারা আধিকারিকদের শিশুপাচারকারী মনে করে আক্রমণ করেছিল। তৎকালীন মুখ্যমন্ত্রী জ্যোতি বসু এই ঘটনা সম্পর্কে বলেছিলেন, ধর্ষণের ঘটনা খুবই স্বাভাবিক। রাজ্যে এই বীভতস ঘটনা আলোড়ন ও তীব্র সমালোচনা সৃষ্টি করে।
২০০৭ কলকাতা দাঙ্গা

২০০৭ সালের ২১ নভেম্বর কলকাতা শহরে ২০০৭ কলকাতা দাঙ্গা ঘটেছিল। এই দিন অল ইন্ডিয়া মাইনরিটি ফোরামের ছত্রছায়ায় কয়েকজন প্রতিবাদকারী তসলিমা নাসরিনকে কলকাতায় থাকতে না দেওয়ার দাবিতে মধ্য কলকাতা অঞ্চলের একটি বড়ো অংশ অবরোধ করে এবং সহিংস দাঙ্গার পরিস্থিতি সৃষ্টি করে। সেই দিন সন্ধ্যায় পশ্চিমবঙ্গ সরকার শহরে সেনা মোতায়েন করে দেয়।
১৭ অগস্ট কলকাতার মুসলমান ধর্মযাজকেরা বাংলাদেশি লেখক তসলিমা নাসরিনকে হত্যার ফতোয়া জারি করেছিলেন।
এই দাঙ্গার সময় কলকাতার বিভিন্ন টেলিভিশন চ্যানেলের সাংবাদিকরা দাঙ্গাকারীদের ছোঁড়া পাথরের ঘায়ে আহত হয়েছিলেন। দাঙ্গাকারীরা ভারতের কমিউনিস্ট পার্টি (মার্ক্সবাদী)র দুটি পার্টি অফিসে আগুন লাগিয়ে দেয়। এই দাঙ্গার ফলে মধ্য কলকাতার শিয়ালদহ, মল্লিকবাজার, সি.আই.টি রোড, আলিমুদ্দিন স্ট্রিট, পদ্মপুকুর, মৌলালি ও এন্টালি এলাকায় যানবাহন স্তব্ধ হয়ে যায়।
কলকাতার রাস্তাগুলি রণক্ষেত্রের আকার নিলে পশ্চিমবঙ্গ সরকার ছয় কোম্পানি সেনা মোতায়েন করে। দুপুর তিনটে নাগাদ দুই কোম্পানি সেনা শহরে ফ্ল্যাগ মার্চ শুরু করে। প্রত্যেক কোম্পানিতে ১০০ থেকে ১২০ জন জওয়ান ছিলেন। কিছুক্ষণ পরেই আরও চার কোম্পানি সেনা মোতায়েন করা হয়।
এই ঘটনার দুই মাস পরে, ধর্মমুক্ত মানববাদী মঞ্চ নামে ধর্মনিরপেক্ষ মুসলমানদের একটি সংস্থা কলকাতা প্রেস ক্লাবে একটি সাংবাদিক সম্মেলন করে তসলিমা নাসরিনকে কলকাতা ছেড়ে যেতে বাধ্য করার প্রতিবাদ জানায়।
পশ্চিমবঙ্গ বিধান পরিষদ

পশ্চিমবঙ্গ বিধান পরিষদ ছিল পূর্বতন দ্বিকক্ষীয় পশ্চিমবঙ্গ আইনসভার উচ্চকক্ষ। ১৯৫২ সালে এটি চালু হয়। এই কক্ষে ৯৮ জন সদস্য ছিল তার মেয়াদ ৬ বছর ছিল।
১৯৬৯ সালের ২১ মার্চ পশ্চিমবঙ্গ বিধানসভায় বিধান পরিষদ অবলুপ্তির একটি প্রস্তাব পাস হয়। এরপর ভারতীয় সংসদে পশ্চিমবঙ্গ বিধান পরিষদ (অবলুপ্তি) আইন, ১৯৬৯ পাস হয়। ১৯৬৯ সালের ১ অগস্ট এই পরিষদ অবলুপ্ত হয়। ২০১১ সালে সর্বভারতীয় তৃণমূল কংগ্রেস সরকার পুনরায় এই পরিষদ গঠনের পরিকল্পনা গ্রহণ করে। ২০২১ এর পশ্চিমবঙ্গের বিধানসভা নির্বাচনের তালিকা প্রকাশ করতে গিয়ে পশ্চিমবঙ্গের বিদায়ী মুখ্যমন্ত্রী তথা তৃণমূল কংগ্রেসের প্রধান মমতা বন্দ্যোপাধ্যায় আবারও ভোটে জিতলে পরে বিধান পরিষদ গঠন করবেন বলে প্রতিশ্রুতি দেন।
মেট্রো সিনেমা

মেট্রো সিনেমা হল ভারতের পশ্চিমবঙ্গ রাজ্যের রাজধানী কলকাতা শহরের এসপ্ল্যানেড অঞ্চলে জওহরলাল নেহেরু রোডে অবস্থিত একটি ইউনিপ্লেক্স সিনেমা হল ও ঐতিহ্যবাহী ভবন। মেট্রো-গোল্ডউইন-মেয়র এই হলের মালিক।
মেট্রো-গোল্ডউইন-মেয়র কলকাতায় তাদের চলচ্চিত্রের বিপণনের জন্য এই সিনেমা হল তৈরির পরিকল্পনা করেছিল। ১৯৩৪ সালে নিউ ইয়র্কের টমার ল্যাম্ব (স্কটিশ বংশোদ্ভুত) এই হলের নকশা প্রস্তুত করেন। ১৯৩৫ সালে এই হল চালু হয়। "ওয়ে আউট ওয়েস্ট" সিনেমাটি এই হলে প্রদর্শিত প্রথম সিনেমা। ১৯৪০-এর দশকে লাইটহাউস হল নির্মিত হওয়ার আগে মেট্রোই ছিল কলকাতার আধুনিকতম সিনেমা হল।
২০১২ সালের জুন মাসে কলকাতা পৌরসংস্থার হেরিটেজ কমিশন এই হলটিকে মাল্টিপ্লেক্সে পরিণত করার একটি প্রকল্প গ্রহণ করে।
রবীন্দ্রনাথ ঠাকুর আন্তর্জাতিক পুরস্কার

রবীন্দ্রনাথ ঠাকুর আন্তর্জাতিক পুরস্কার বা টেগোর অ্যাওয়ার্ড হল নোবেল পুরস্কার-জয়ী কবি রবীন্দ্রনাথ ঠাকুরের (১৮৬১-১৯৪১) জন্ম-সার্ধশতবর্ষ উপলক্ষে চালু করা একটি আন্তর্জাতিক পুরস্কার। ২০১১ সাল থেকে সাংস্কৃতিক সংহতি, বিশ্বজনীনতা ও সৃষ্টিশীল পদ্ধতিতে সাংস্কৃতিক সম্প্রীতির মূল্য রক্ষণাবেক্ষণের জন্য ভারত সরকার এই পুরস্কার প্রবর্তন করে। এই পুরস্কারের অর্থমূল্য ভারতীয় মুদ্রায় এক কোটি টাকা। সেই সঙ্গে একটি মানপত্র এবং ঐতিহ্যবাহী প্রথায় নির্মিত একটি স্মারক দেওয়া হয়। ২০১২ সালে ভারতের রাষ্ট্রপতি প্রণব মুখোপাধ্যায় সেতারশিল্পী রবি শংকরকে এই পুরস্কার প্রদান করেন। এই পুরস্কার গ্রহণের আগেই রবি শংকরের মৃত্যু হয়। তার হয়ে তার স্ত্রী সুকন্যা শংকর এই পুরস্কার গ্রহণ করেন।
সংগীয়-আয়োজক জুবিন মেহতা ২০১৩ সালে রবীন্দ্রনাথ ঠাকুর পুরস্কার পান। এই বছর ৬ সেপ্টেম্বর নতুন দিল্লির রাষ্ট্রপতি ভবনে রাষ্ট্রপতি প্রণব মুখোপাধ্যায় তাকে এই পুরস্কার অর্পণ করেন।
২০১৫ সালে বাংলাদেশের রবীন্দ্রচর্চার সূতিকাগার ও বিখ্যাত সাংস্কৃতিক সংগঠন ছায়ানট এই আন্তর্জাতিক পুরস্কার লাভ করে।
অযোধ্যা পাহাড়

অযোধ্যা পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড়। এটি দলমা পাহাড়ের একটি অংশ ও পূর্বঘাট পর্বতমালার একটি সম্প্রসারিত অংশ। অযোধ্যা পাহাড়ের উচ্চতম শৃঙ্গটি হল চেমটোবুরু (৬৯৯ মিটার)। বাঘমুন্ডি এই পাহাড়ের নিকটস্থ একটি শহর।
অযোধ্যা পাহাড় পর্বতারোহণ শিক্ষার্থীদের কাছে একটি জনপ্রিয় গন্তব্যস্থল। দুটি পথে অযোধ্যা পাহাড়ে যাওয়া যায়। একটি ঝালদা হয়ে এবং অন্যটি সিকরাবাদ হয়ে। এখানে একটি ফরেস্ট রেস্ট হাউসও আছে। গোরগাবুরু (৬৭৭ মিটার), মায়ুরি ইত্যাদি অযোধ্যা পাহাড়ের কয়েকটি শৃঙ্গ।
এই অঞ্চলটি ছোটো নাগপুর মালভূমির সবচেয়ে নিচু ধাপ। বাঘমুন্ডি বা অযোধ্যা পাহাড়ের আশেপাশের অঞ্চলটি হল একটি সম্প্রসারিত মালভূমি।
হিন্দু কিংবদন্তি অনুসারে, রাম ও সীতা বনবাসের সময় অযোধ্যা পাহাড়ে এসেছিলেন। এখানে এসে সীতা তৃষ্ণার্ত হয়ে পড়লে রাম নিজের তীরের সাহায্যে মাটি খুঁড়ে জল বের করে আনেন। সেই জায়গাটি সীতাকুণ্ড নামে পরিচিত। বৈশাখ মাসের পূর্ণিমা তিথিতে স্থানীয় আদিবাসীরা এখানে বন্য পশু শিকার উৎসবে যোগ দেয়।
জাপান ব্যাঙ্ক অফ ইন্টারন্যাশানাল কোঅপারেশনের ঋণের সাহায্যে বাঘমুন্ডি থানার অন্তর্গত অযোধ্যা পাহাড়ে ৯০০ মেগাওয়াট (৪X২৫৫ মেগাওয়াট) ক্ষমতার পুরুলিয়া পাম্পড স্টোরেজ প্রোজেক্ট চালু হয়েছে। স্থানীয় গ্রাম চড়িদা' তে ছৌ নাচের মুখোশ তৈরী হয় যা কুটিরশিল্প হিসেবে বিখ্যাত।
অযোধ্যা পাহাড়ের কাছে তুরগা বাঁধ ও হ্রদ এবং বামনি নদীর একটি জলপ্রপাত(বামনী ফলস) ঘিরে পর্যটন ক্ষেত্র গড়ে উঠেছে।
অযোধ্যা পাহাড়ের চারপাশে রেলপথ বেষ্টন আছে। এগুলো হলো :
বাঘমুন্ডি যেতে হলে চান্ডিল - মুরি রুটের ঝিমরী স্টেশনটি সবথেকে কাছে হয় (মাত্র ১৭  কিমি ) ।
পশ্চিমবঙ্গ আবাসন পরিকাঠামো উন্নয়ন সংস্থা

পশ্চিমবঙ্গ আবাসন পরিকাঠামো উন্নয়ন সংস্থা বা হিডকো হল একটি সরকারি সংস্থা যেটি ভারতের পশ্চিমবঙ্গ রাজ্যের আবাসন, প্রকল্প, উদ্যান, জাদুঘর এবং সাবওয়ে ও উড়ালপুল সহ বিভিন্ন নির্মাণকার্যের দায়িত্বপ্রাপ্ত। এটির প্রধান কার্যালয় রাজ্যের রাজধানী কলকাতা শহরের নিউ টাউন অঞ্চলে। নিউ টাউন উপনগরীর বিভিন্ন উন্নয়ন প্রকল্পও এই সংস্থার হাতে ন্যস্ত। এই অঞ্চলের রাস্তাঘাট, পয়ঃপ্রণালী, জল সরবরাহ ব্যবস্থা, প্রধান সৌন্দর্যায়ন প্রকল্প ও অন্যান্য গুরুত্বপূর্ণ কাজগুলি পরিকল্পনার ভিত্তিতে হিডকোই করেছে। আন্তর্জাতিক তথ্যপ্রযুক্তি সংস্থাগুলির সাহায্যে এই অঞ্চলে বিভিন্ন তথ্যপ্রযুক্তি ক্যাম্পাস গড়ে তুলতেও হিডকো সাহায্য করেছে।
কলকাতা মিউজিয়াম অব মডার্ন আর্ট, প্রকৃতি তীর্থ, কলকাতা আন্তর্জাতিক অর্থনীতি কেন্দ্র, রবীন্দ্রতীর্থ, নজরুলতীর্থ, ভোকেশনাল ট্রেনিং ইনস্টিটিউট, এন-এস করিডোর, কনভেনশন সেন্টার প্রভৃতি প্রকল্পের কাজ হিডকো করেছে।
জয়চন্ডী পাহাড়

জয়চন্ডী পাহাড় হল ভারতের পশ্চিমবঙ্গ রাজ্যের পুরুলিয়া জেলায় অবস্থিত একটি পাহাড় শৃঙ্খলা, এটি বেশ কটি পাহাড় নিয়ে গঠিত। প্রতিটি পাহাড়ের নিজস্ব নাম আছে, যেমন- যোগীঢাল, চন্ডী, ঘড়ি, সিজানো, রাম-সীতা প্রভৃতি৷ জেলার রঘুনাথপুর মহকুমার সদর শহর রঘুনাথপুর থেকে তিন কিলোমিটার দূরে অবস্থিত। পুরুলিয়া-বরাকর রোডের ধারে অবস্থিত জয়চন্ডী পাহাড় একটি পর্যটন কেন্দ্র এবং পর্বতারোহণ শিক্ষাকেন্দ্র। ভারতীয় রেলের দক্ষিণপূর্ব রেল ক্ষেত্রের আসানসোল-আদ্রা বিভাগের একটি স্টেশন হল জয়চন্ডী পাহাড় রেল স্টেশন। সত্যজিৎ রায় পরিচালিত "হীরক রাজার দেশে" ছবির চিত্রগ্রহণ এখানে হয়েছিল।
 অক্ষ-দ্রাঘিমাংশে জয়চণ্ডী পাহাড় অবস্থিত। এই পাহাড়ের গড় উচ্চতা । এটি ছোটো নাগপুর মালভূমির সবচেয়ে নিচু ধাপে অবস্থিত।
আলকাপ

আলকাপ হল ভারতের পশ্চিমবঙ্গ রাজ্যের মুর্শিদাবাদ, মালদহ ও বীরভূম জেলা এবং বাংলাদেশের রাজশাহী বিভাগে প্রচলিত একটি লোকনাট্য শৈলী। পশ্চিমবঙ্গের প্রতিবেশী বিহার রাজ্যের পুর্ণিয়া জেলা ও ঝাড়খণ্ড রাজ্যের দুমকা জেলাতেও আলকাপ প্রচলিত।
"আল" শব্দের অর্থ "কাব্যের অংশ" এবং "কাপ" শব্দের অর্থ "কাব্য"।
আবার, 'আল' শব্দের একাধিক অর্থের মধ্যে একটি হল 'তীক্ষ্ণ', 'তীব্র' বা 'ধারালো'। অপরদিকে, 'কাপ' শব্দের একাধিক অর্থের মধ্যে একটি হল ’সং’ — রঙ্গস্থলে বিকৃত আকারে বা অঙ্গভঙ্গিতে দর্শকের কৌতুককর হাস্যোদ্দীপক বিষয়ের বা সামাজিক কুৎসিত বিষয়ের প্রতিমূর্তি বা চিত্র। আলকাপে নাচ, গান এবং এই হাস্য-কৌতুকোদ্দীপক অভিনয়ের সংমিশ্রণ ঘটেছে।
এক-একটি আলকাপ দলে দশ থেকে বারো জন শিল্পী থাকেন। এঁদের নেতাকে বলে "সরদার" বা "গুরু"। দু বা তিন জন অল্পবয়সী শিল্পী থাকে, যাদের "ছোকরা" বলা হয়। এছাড়া এক বা দুই জন করে "গায়েন" (গায়ক), "দোহার", সম্মেলক গায়ক, বাজনাদার থাকে। আলকাপের পাঁচটি অংশ: "আসর বন্দনা", "ছড়া", "কাপ", "বৈঠকী গান" ও "খেমটা পালা"। অনুষ্ঠানগুলিতে গ্রাম্য সমাজ এবং সেই সমাজের আর্থ-সামাজিক অবস্থা প্রতিফলিত হয়।
সৈয়দ মুস্তাফা সিরাজের "মায়ামৃদঙ্গ" উপন্যাসটি আলকাপ দলের কথা নিয়ে রচিত।
ড্যারিল কালিনান

ড্যারিল জন কালিনান (; জন্ম: ৪ মার্চ, ১৯৬৭) কেপ প্রদেশের কিম্বার্লিতে জন্মগ্রহণকারী সাবেক ও প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে ড্যারিল কালিনান মূলতঃ ব্যাটসম্যান হিসেবে ভূমিকা রাখেন। অবসর পরবর্তীকালে ইন্ডিয়ান ক্রিকেট লিগে কলকাতা টাইগার্সের কোচের দায়িত্ব পালন করেন।
মাত্র ১৬ বছর বয়সে সর্বকনিষ্ঠ দক্ষিণ আফ্রিকান হিসেবে প্রথম-শ্রেণীর ক্রিকেট খেলায় সেঞ্চুরি করেন। এছাড়া, ঐ সময়ে ঘরোয়া প্রথম-শ্রেণীর ক্রিকেটে অপরাজিত ৩৩৭* রান করে সর্বোচ্চ রানের রেকর্ড গড়েন। ১৯৮৩ সালে দক্ষিণ আফ্রিকার বিদ্যালয়ের ছাত্রদের নিয়ে গঠিত আলবাট্রসেস দলের সদস্যরূপে ইংল্যান্ড গমন করেছিলেন। ঐ দলটিতে বর্ষসেরা ক্রিকেটার মার্ক রাশমেয়ার, ডেভ রান্ডল, ডেভ কালাহান, মেরিক প্রিঙ্গল ও সালিয়েগ ন্যাকারডিয়েনের ন্যায় তারকা খেলোয়াড়ের অংশগ্রহণ ছিল।
প্রথম-শ্রেণীর ক্রিকেটে প্রায় ২০ বছরকাল নিজেকে সম্পৃক্ত রাখেন। কালামারি খাবার রান্না বন্ধ রাখার সাথে তিনি জড়িত ছিলেন যা অপ্রত্যাশিত ছিল। দক্ষিণ আফ্রিকার আঞ্চলিক খেলায় সতীর্থ আন্তর্জাতিক খেলোয়াড় রজার টেলেমাচাসের বলে ছক্কা হাঁকান ও রান্নাঘরে ঢুকে যায়। উইজডেন এ প্রসঙ্গে জানায় যে, বলটি ফুটন্ত কড়াইয়ের মাঝখানে পড়ে। বলটি ঠাণ্ডা করতে প্রায় দশ মিনিট সময় লাগে। কিন্তু বলটি খেলার অনুপযোগী হওয়ায় আম্পায়ারগণ নতুন বল ব্যবহার করতে বাধ্য হন।
টেস্টে তার নিজস্ব সর্বোচ্চ রান ২৭৫ যা দক্ষিণ আফ্রিকান রেকর্ড হিসেবে বিবেচিত ছিল। পরবর্তীকালে ইংল্যান্ডের বিপক্ষে হাশিম আমলা অপরাজিত ৩১১* রান করে ভেঙ্গে ফেলেন। কালিনানের টেস্ট রানের গড় ছিল ৪৪.২১। পরবর্তীতে আরও নয়জন দক্ষিণ আফ্রিকান তাকে অতিক্রম করেন। হেরাল্ড সান কালিনানের শেন ওয়ার্ন ভীতির কথা তুলে ধরে। অস্ট্রেলিয়ার বিপক্ষে তিনি মাত্র ১২.৭৫ রান গড়ে রান তোলে চারবার শেন ওয়ার্নের শিকারে পরিণত হন। এছাড়াও একদিনের আন্তর্জাতিকে আটবার আউট হন।
কালিনানের ভাই ওয়ারেন ওজা রাস্কোতে একটি রেস্তোঁরার পরিচালক। ভার্জিনিয়া নাম্নী এক রমণীর পাণিগ্রহণ করেন। পরবর্তীতে তার সাথে বিবাহ-বিচ্ছেদ ঘটে। আইডেন ও জেমস নামে তাদের দুই সন্তান রয়েছে।
শালে গার্ল

শালে গার্ল ২০১১ সালের ব্রিটিশ রোমান্টিক কমেডি চলচ্চিত্র। এটি পরিচালনা করেন ফিল ট্রাইল। অভিনয়ে ছিলেন ফেলিসিটি জোনেস, বিল বেইলি, এড ওয়েস্টভিক, সোফিয়া বুশ, ব্রুক শিল্ডস এবং বিল নিঘি। চলচ্চিত্রটি পযোজনা করেছে পিপা ক্রুস, হ্যারিয়েট রেস, ডেইটমার গুয়েনৎশে ও উলফগ্যাং বের এবং রচনা করেছেন টম উইলিয়ামস।
শানক্ট অ্যান্টন আম আর্লবার্গ, অস্ট্রিয়া এবং গারমিশ-পার্টেনকির্চেন, জার্মানিতে এর চলচ্চিত্রায়ন হয়েছিল। চলচ্চিত্রটি মিশ্র সমালোচনামূলক প্রতিক্রিয়া লাভ করে, কিন্তু সর্বোপরি প্রধান চরিত্রের জন্য ফেলিসিটি জোনেস পুরস্কৃত হয়।
মুক্তির প্রথম সপ্তাহে ইউকে-তে, এটি শীর্ষ অবস্থানে থাকা নতুন চলচ্চিত্র হিসেবে ৩৮১ চলচ্চিত্রের মধ্যে পঞ্চম দিনে সব মিলিয়ে £৬৭৮,০০০ আয় করে। "হুইপ্ট ইট" চলচ্চিত্রের পাশাপাশি এপ্রিল ২০১০ থেকে শীর্ষ অবস্থানে থাকা নতুন চলচ্চিত্র হিসেবে এ সংখ্যা ছিল কম। "র‌্যাঙ্গো"' (£১,০৪৫,৩২৬), "" (£৮৭৪,২৬৫) এবং "আননোন" (£৭৭৫,৫৭৬) চলচ্চিত্র্রের পর এটি চতুর্থ স্থানে অবস্থান নিয়েছে।
হ্যালো, মাই ডলি গার্লফ্রেন্ড

চলচ্চিত্রটি ২০১৩ সালের ১৫ জুন জাপানে মুক্তি দেয়া পায়।
২৩তম জাপন চলচ্চিত্র পেশাদার পুরস্কারে ৮ম শেষ্ট চলচ্চিত্রের জন্য পছন্দ করা হয়েছে এবং কিনেমা জুনপোর ২০১৩ সালের শীর্ষ ১০ জাপানি চলচ্চিত্রের মধ্যে রানার-আপ হয়েছিল।
স্ক্রীন ডেইলি পত্রিকায়, মার্ক অ্যাডামস চলচ্চিত্রের সমালোচনা করে মন্তব্য করেন।
কামারউদ্দিন খান, প্রথম আসাফ জাহ

মীর কামার-উদ-দীন খান সিদ্দিকি (; ২০ আগস্ট ১৬৭১-১ জুন ১৭৪৮) একজন মুঘল ও তুর্কি শাসক। তিনি আসাফ জাহি সাম্রাজ্যের প্রতিষ্ঠাতা হিসেবে খ্যাত। তিনি ভারতে হায়দ্রাবাদ রাজ্য প্রতিষ্ঠা করেন। তিনি চিন কিলিচ খান নামেও পরিচিত, এই উপাধী তাকে সম্রাট আওরঙ্গজেব প্রদান করেন।
আলি দস্তি

আলি দস্তি (ফার্সী: علی دشتی, উচ্চারিত ; ১৮৯৪ – ১৬ জানুয়ারি, ১৯৮২) বিংশ শতকের একজন ইরানি যুক্তিবাদী ছিলেন। তিনি ইরানের মজলিসের সদস্যও ছিলেন। পারস্য উপসাগরের উত্তরে অবস্থিত বুশেহর রাজ্যের দাস্তেস্তান জেলার একটি গ্রামে আলি দস্তির জন্ম ১৮৯৬ খ্রিষ্টাব্দে। পিতার নাম শেখ আব্দুল হোসেন দাস্তেস্তানি। লেখাপড়ার হাতেখড়ি স্থানীয় মাদ্রাসায়। পরে উচ্চ ধর্মতত্ত্ব, ইতিহাস, যুক্তিবিদ্যা, ধ্রুপদী সাহিত্য এবং আরবি ও ফার্সি ব্যাকরণ শিক্ষা লাভ করেন। ১৯২২ এর মার্চ মাসে আলি দস্তির সম্পাদনায় তেহরান থেকে প্রকাশিত হয় ‘শাফাক-ই-র্সক’ (লালের উদয়) নামক বামপন্থী পত্রিকা। এবং অল্প সময়ে পত্রিকাটি পারস্যের শোষিত জনগণের মুখপত্র হয়ে ওঠে।‌তিনি কেবল একজন প্রখর দৃষ্টিসম্পন্ন প্রগতিশীল বুদ্ধিজীবীই ছিলেন না, ছিলেন অত্যন্ত সচেতন ধর্ম-বিশ্লেষক, সংস্কারবাদী এবং একাধারে তুখোড় সাংবাদিক, যুক্তিবাদী লেখক ও রাজনীতিক। "নবি মুহাম্মদের ২৩ বছর " গ্রন্থটি আলি দস্তির রচিত উল্লেখযোগ্য একটি গ্রন্থ। "নবি মুহাম্মদের ২৩ বছর" গ্রন্থটি বিখ্যাত যুক্তিবিদ,
ধর্ম-বিশ্লেষক এবং রাজনীতিবিদ 'আলি দস্তি'কে পাঠক সমাজের হৃদয় জয় করার ক্ষেত্রে বিশেষ ভূমিকা পালন করে ।
সিরিমাবো বন্দরনায়েকে

সিরিমা রতবত্তে ডিয়স বণ্ডারনায়ক (, ; ১৭ই এপ্রিল ১৯১৬ – ১০ই অক্টোবর ২০০০) ছিলেন একজন বিশিষ্ট রাজনীতিবিদ ও শ্রীলঙ্কার ৬ষ্ঠ প্রধানমন্ত্রী। এছাড়াও তিনি ছিলেন আধুনিক বিশ্বের প্রথম মহিলা সরকারপ্রধান। সিরিমাবো বণ্ডারনায়ক তিনবার সিলন ও শ্রীলঙ্কার প্রধানমন্ত্রী হিসেবে দায়িত্ব পালন করেন। শ্রীলঙ্কা ফ্রিডম পার্টিকে দীর্ঘদিন নেতৃত্ব দিয়েছেন তিনি। সমাজতন্ত্রকে ভিত্তি করে ও তার স্বামীর রাষ্ট্রনীতির সাথে মিল রেখে রাষ্ট্র পরিচালনা করেন।
১৯৫৯ সালে নিহত পূর্বতন প্রধানমন্ত্রী সলোমন বণ্ডারনায়কের বিধবা পত্নী ছিলেন তিনি। শ্রীলঙ্কার চতুর্থ রাষ্ট্রপতি চন্দ্রিকা কুমারতুঙ্গ এবং সাবেক স্পিকার ও মন্ত্রী অনুঢ়া বণ্ডারনায়ক তাঁর সন্তান।
১৯৪৬ সালে প্রতিষ্ঠিত ইউনাইটেড ন্যাশনাল পার্টি'র (ইউএনপি) প্রতিষ্ঠাকালীন সদস্য ছিলেন তার স্বামী সলোমন। ১৯৪৭ সালে সংসদের নিম্নকক্ষ প্রতিনিধি সভার সদস্য নির্বাচিত হন। এরপর ইউএনপি থেকে সম্পর্ক ছেদ করে শ্রীলঙ্কা ফ্রিডম পার্টি (এসএলএফপি) দলে নেতৃত্ব দেন। ১৯৫৬ সালের সাধারণ নির্বাচনে প্রতিনিধি সভায় এসএলএফপি সংখ্যাগরিষ্ঠ আসন লাভ করে। এরফলে সলোমন প্রধানমন্ত্রী মনোনীত হন। কিন্তু সমাজতান্ত্রিক ও জাতীয়তাবাদী রাজনৈতিক ধারার পরিবর্তন ঘটায় তার সরকারের পতন ঘটে। ২৬ সেপ্টেম্বর, ১৯৫৯ তারিখে এক বৌদ্ধ সন্ন্যাসী কর্তৃক তিনি নিহত হন।
তার হত্যাকাণ্ডের ফলে সরকারে শূন্যতা সৃষ্টি হয়। সম্ভাব্য উত্তরাধিকারী সি. পি. ডি সিলভা গুরুতর অসুস্থ অবস্থায় লন্ডনে চিকিৎসার্থে গমন করলে শিক্ষামন্ত্রী বিজেনন্দ দাহানায়েকে আপদকালীন প্রধানমন্ত্রী মনোনীত হন। অস্থিতিশীল সরকার পদত্যাগ করতে বাধ্য হন ও মার্চ, ১৯৬০ সালের নির্বাচনে এসএলএফপি পরাজিত হয়।
এ সময় সিরিমাভো অগ্রসর হন ও তার স্বামীর দলে নেতৃত্ব দেন। এভাবেই তিনি রাজনীতি অঙ্গনে প্রবেশ করেন। ১৯৬০ সালে এম. পি. ডি জয়সা, জুনিয়র সিনেট থেকে পদত্যাগ করলে সিরিমাভো এসএলএফপি'র পক্ষ থেকে সিনেট সদস্য হন। জুলাই, ১৯৬০ সালের নির্বাচনে দলকে নেতৃত্ব দিয়ে জয়লাভ করান। ২১ জুলাই, ১৯৬০ তারিখে সিনেটর থেকে প্রধানমন্ত্রী হিসেবে শপথ নেন সিরিমাভো। এরফলে তিনি বিশ্বের প্রথম নির্বাচিত মহিলা প্রধানমন্ত্রী হন।
নভেম্বর, ১৯৯৪ সালে সিরিমাভো'র কন্যা চন্দ্রিকা কুমারাতুঙ্গা জোটবদ্ধ পিপলস অ্যালায়েন্স দলের পক্ষ থেকে রাষ্ট্রপতি নির্বাচিত হন। তন্মধ্যে শ্রীলঙ্কা ফ্রিডম পার্টির নেতৃত্বে থাকা সিরিমাভোকে তার নবগঠিত সরকারের প্রধানমন্ত্রী মনোনীত করেন।
প্রখ্যাত রাদালা পরিবারের সন্তান হিসেবে সিরিমাভো বন্দরনায়েকে জন্মগ্রহণ করেন। চার ভাই ও দুই বোনের মধ্যে তিনি বড় সন্তান ছিলেন। বাবা স্টেট কাউন্সিলের সদস্য ছিলেন। কলম্বোর সেন্ট ব্রিজেট'স কনভেন্টে পড়াশোনা করেন তিনি। ১৯৪০ সালে সলোমন ওয়েস্ট রিজওয়ে ডায়াস বন্দরনায়েকের সাথে বিবাহ-বন্ধনে আবদ্ধ হন। সুনেত্রা, চন্দ্রিকা ও অনুঢ়া নামে তাদের তিন সন্তান ছিল।
প্রায় চল্লিশ বছর রাজনৈতিক জীবনের সাথে সম্পৃক্ত সিরিমাভো ১০ আগস্ট, ২০০০ তারিখে রাজনীতি থেকে দূরে সরে যান। এর ঠিক দুই মাস পর ৮৪ বছর বয়সে হৃদযন্ত্রক্রিয়ায় আক্রান্ত হলে দেহাবসান ঘটে তার।
|-
হাসসান ইবনে সাবিত

হাসসান ইবনে সাবিত (আরবি: حسان بن ثابت ) (মৃত্যু ৬৭৪) ছিলেন একজন আরব কবি এবং একজন সাহাবা। তিনি ইয়াসরিবে (মদিনা) জন্মগ্রহণ করেন এবং বনু খাজরাজ গোত্রের সদস্য ছিলেন। তার একটি ভাইয়ের নাম ছিলো আওস ইবনে সাবিত। ইসলামের ঐতিহ্যগত ইতিহাস অনুসার, তিনি ছিলেন মুহাম্মদ (সা.) এর সভাকবি।
তিনি বহুল প্রচারিত নাত "আস-সুবুহু বাদা মিন তালা'আতিহি" এর মূল রচয়িতা।
ন্যাশনাল পলিটেকনিক কলেজ

ন্যাশনাল পলিটেকনিক ইনস্টিটিউট,মানিকগঞ্জ (ইংরেজি: National Polytechnic Institute,Manikganj ) মানিকগঞ্জ মানিকগঞ্জ সদর এলাকায় অবস্থিত একটি বেসরকারী কারিগরি শিক্ষাপ্রতিষ্ঠান যা ২০১১ সালে প্রতিষ্ঠিত হয়। অধ্যক্ষ ,মোঃ শামসুর রাহমান ন্যাশনাল পলিটেকনিক ইনস্টিটিউট প্রতিষ্ঠা করেন। এটি বাংলাদেশ কারিগরি শিক্ষাবোর্ডের অধীভুক্ত স্ব-অর্থায়নে পরিচালিত।
একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়।
ইন্টেল হাই ডেফিনেশন অডিও

ইন্টেল হাই ডেফিনেশন অডিও (যাকে এইচডি অডিও বা আজালিয়া নামেও ডাকা হয়) হল একটি সুনিদির্ষ্ট ব্যক্তিগত কম্পিউটারের অডিও উপ-ব্যবস্থা। এটি ইন্টেল কর্তৃক ২০০৪ সালে ছাড়া হয় তাদের এসি'৯৭ পিসি অডিও মানের সফল উত্তরসূরি হিসেবে। এটি তৈরীর সময় এর সাংকেতিক নাম রাখা হয়েছিল "আজালিয়া"।
এর বৈশিষ্ট্যগুলো হল নিম্নরূপ:
২০০৮ সাল অনুযায়ী বেশির ভাগ অডিও হার্ডওয়্যার প্রস্তুতকারকরা এই সব বৈশিষ্ট্য পূর্নভাবে বাস্তবায়ন করেনি বিশেষত ৩২ বিটের স্যাম্পলিং রেজুলশন।
সাগরদিঘী ইউনিয়ন

সাগরদিঘী বাংলাদেশের টাংগাইল জেলার ঘাটাইল উপজেলা সদর থেকে প্রায় ২৭ কি.মি. পূর্বে সাগরদীঘি নামক একটি স্থান রয়েছে,এটি ঘাটাইল উপজেলার একটি উনিয়ন। এখানে ১২.৮০ একর জমির উপর একটি বিখ্যাত দীঘি আছে। দীঘিটি খনন করেন স্থানীয় পাল বংশীয় সাগর রাজা।
★হেকমত সিকদার ( ১৫-০৫-২০১৮ থেকে ১৬-০৩-২০২৩) পর্যন্ত
আওয়ামীলীগ
★ হাফেজ মাওলানা মোঃ হাবিবুল্লাহ বাহার এমএ ( ১৬-০৩-২০২৩ থেকে বর্তমান) স্বতন্ত্র
বাংলাদেশের টাংগাইল জেলার ঘাটাইল উপজেলা সদর থেকে প্রায় ৩০ কি.মি. পূর্বে সাগরদীঘি নামক স্থানটি অবস্থিত, সাগরদিঘী এটি বিশাল বাজার যার আয়তন ৭/৮ বর্গ কিলোমিটার প্রায়, এখানে রয়েছে একটি কলেজ, একটি উচ্চ বিদ্যালয়, একটি বালিকা উচ্চ বিদ্যালয়, একটি দাখিল মাদ্রাসা, একটি সরকারী প্রাথমিক বিদ্যালয়, ৭ টি মসজিদ, ৩ টি মন্দির, ১ টি পশু হাসপাতাল, ১টি ভূমি রেজিস্টারি অফিস, ১ বিট অফিস, ২ টি দিঘী, ১ টি ইউনিয়ন পরিষদ অফিস, ১টি পুলিশ ইনভেস্ট্রীকেশন কেন্দ্র এবং জার্মান ইউনিভার্সিটি বাংলাদেশ এর স্থায়ী ক্যাম্পাস।
সাগরদিঘীর নিকটতম উল্লেখযোগ্য গ্রামসমূহ,আকন্দের বাইদ, ইন্দ্রাবাইদ, বেইলা, বেতুয়াপাড়া, ইছাঁড়চালা, হাতিমারা, শুলাকুড়া, জালালপুর, পাহাড়ীয়া পাড়া, পাগারিয়া পাড়া, তালতলা, মনতলা, সুকতা, হারংচালা।
এলাকার উল্লেখযোগ্য কৃষি কাজ:- কলা, পেঁপে, আম, বেগুন, আনারস, করলা, হলুদ, কচু, ধান, কাঁঠাল, পেয়ারা, এবং লেয়ার মুরগি ও ব্রয়লার মুরগি ফার্ম সহ আরো অন্যান্য সবজি প্রচুর পরিমাণে চাষ হয়ে থাকে যা এলাকার চাহিদা মিটিয়ে দেশ শহরে রপ্তানি করা হয়।
দীঘিটি খনন করেন স্থানীয় পাল বংশীয় সাগর রাজা। এই দিঘির পশ্চিমপাড়ে শান বাঁধানো ঘাটলার ধ্বংসাবশেষ এখনও লক্ষ করা যায় যা সাগর রাজার বাসস্থান বলে ধারণা করা হয়। এখানকার পূর্ব নাম ছিলো লোহানী। সাগরদীঘি থেকে সামান্য দক্ষিণে এর চেয়েও প্রকান্ড এক দীঘি আছে যার আয়তন হবে ২৫ একর জার নাম বইন্যদীঘি। সাগর রাজার পুত্র বনরাজ পাল এটি খনন করেছিলেন।
তেরা মেরা সাথ রহে

তেরা মেরা সাথ রাহে ২০০১ সালের ভারতীয় রোমান্টিক নাট্য চলচ্চিত্র। এটি পরিচালনা করেছেন মহেশ মান্জরেকার। প্রযোজনা করেছেন এন.আর. পাচিসিয়া এবং সুনীল সাইনি। অভিনয়ে ছিলেন অজয় দেবগণ, সোনালী বেন্দ্রে, নম্রতা শিরোধকার, প্রেম চোপড়া, নিলেশ দিবাকর প্রমুখ।
দীপক কুলকার্নির গল্প অনুসারে চলচ্চিত্রটির চিত্রনাট্য রচনা করেছেন মহেশ মান্জরেকার। সঙ্গীত রচনা করেছেন সমীর এবং পরিচালনা করেছেন যৌথভাবে আনন্দ রাজ আনন্দ ও মিলিন্দ সাগর।
উইকিআর্ট

উইকিআর্ট () (পূর্বে উইকিপেইন্টিংস্ হিসাবে পরিচিত ছিল) একটি অলাভজনক, অনলাইন, ব্যবহারকারী-সম্পাদনাযোগ্য ভিজ্যুয়াল শিল্প বিশ্বকোষ।
বর্তমানে এখানে ২২,০০০ শিল্পীর প্রায় ১১০,০০০ পেইন্টিং সংগ্রহ রয়েছে। ২০১৩ সাল থেকে, ইউক্রেন ভিত্তিক উন্নয়নকারীদের অধিনে এই সাইটের উইকি কার্যকারিতার উন্নয়ন চলছে।
উম্মাহ

উম্মাহ () একটি আরবি শব্দ ও ইসলামি পরিভাষা যা দ্বারা সম্প্রদায় বোঝানো হয়। তবে এর সাথে নৃতাত্ত্বিক বা ভৌগোলিক বৈশিষ্ট্য দ্বারা নির্ণীত জাতির মধ্যে পার্থক্য রয়েছে। এ দ্বারা অনুরূপ বহুসংখ্যক জাতির সমন্বয়ে গঠিত সামগ্রিক মুসলিম জনগোষ্ঠীকে বোঝায়। ইসলাম অনুযায়ী যেকোনো নৃতাত্ত্বিক, ভৌগোলিক বা ভাষাভাষীর মুসলিম ব্যক্তি উম্মাহর সদস্য হিসেবে গণ্য হয়।
কাজী আজিম উদ্দিন কলেজ

কাজী আজিম উদ্দিন কলেজ বাংলাদেশের গাজীপুরের জয়দেবপুরে অবস্থিত জাতীয় বিশ্ববিদ্যালয়-এর অধিভুক্ত একটি বেসরকারী কলেজ। এই শিক্ষা প্রতিষ্ঠানটি কাজী আজিম উদ্দিন নামের এক ব্যক্তি ১৯৮১ সালে প্রতিষ্ঠা করেন। কলেজটির মোট জমির পরিমাণ প্রায় ৮ একর। বর্তমানে এতে তিনটি দ্বিতল বিশিষ্ট ভবন এবং চারটি একতলা ভবন রয়েছে| কলেজ ক্যাম্পাসের অভ্যন্তরে একটি মসজিদ রয়েছে। এতে এইচ.এস.সি. কোর্সের পাশাপাশি জাতীয় বিশ্ববিদ্যালয় এবং উন্মুক্ত বিশ্ববিদ্যালয়-এর অধীনে অনার্স ও ডিগ্রী কোর্স চালু আছে। কলেজের ভেতর খুব সুন্দর একটি খেলার মাঠ রয়েছে৷এটি একটি এমপিও ভুক্ত কলেজ।এটি বাংলাদেশ উন্মুক্ত বিশ্ববিদ্যালয়ের একটি স্ট্যাডি সেন্টার। উন্মুক্ত বিশ্ববিদ্যালয়ের অধীনে এইচএসসি প্রোগ্রামে বিজ্ঞান, মানবিক ও ব্যবসায় শাখা চালু আছে।
কৃষি বিভাগ (পশ্চিমবঙ্গ)

কৃষি বিভাগ হল পশ্চিমবঙ্গ সরকারের একটি বিভাগ। এই বিভাগ কৃষিকাজের উন্নতি, কৃষি পণ্যের রফতানির সুযোগ তৈরি এবং কৃষকদের কল্যাণে কাজ করে। এই বিভাগ কৃষি উৎপাদন ও উৎপাদন বৃদ্ধি-সংক্রান্ত নীতিনির্ধারণ, কৃষি প্রযুক্তির প্রয়োগ, কৃষকদের বীজ, সার, ভর্তুকি ও ঋণ ইত্যাদি প্রদান, মাটি পরীক্ষা, মাটি সংরক্ষণ, বীজ পরীক্ষা, বীজ সার্টিফিকেট প্রদান, পরিকল্পিত উৎপাদন, সার ও কীটনাশকের মান নিয়ন্ত্রণ ইত্যাদির দায়িত্বপ্রাপ্ত।
কৃষি বিভাগের দায়িত্বে থাকেন একজন ক্যাবিনেট মন্ত্রী। সরকারি আধিকারিকরা মন্ত্রীর দফতর ও বিভাগকে কাজে সহায়তা করেন।
পশ্চিমবঙ্গের বর্তমান কৃষিমন্ত্রী হলেন আশিষ ব্যানার্জি।
কার্ল শোয়ার্জশিল্ড

কার্ল শোয়ার্জশিল্ড () (৯ অক্টোবর ১৮৭৩ – ১১ মে ১৯১৬) ছিলেন একজন জার্মান পদার্থবিদ এবং জ্যোতির্বিদ। তিনি ছিলেন জ্যোতিঃপদার্থবিজ্ঞানী মার্টিন শোয়ার্জশিল্ডের বাবা।
১৯১৫ সালে তিনি আইনস্টাইন ক্ষেত্র সমীকরণের সাধারণ আপেক্ষিকতার প্রথম সঠিক সমাধান প্রদান করেন, যে বছর আইনস্টাইন প্রথম সাধারণ আপেক্ষিকতার পরিচয় ঘটান।
গ্রহাণু ৮৩৭ শোয়ার্জশিল্ড তার সম্মানে নামকরণ করা হয়।
শোয়ার্জশিল্ড ফ্রাঙ্কফুর্ট আম মাইনে এক ইহুদী পরিবারে জন্ম নেন। তার বাবা শহরের ব্যবসায়িক সম্প্রদায়ের মধ্যে সক্রিয় ছিলেন, এবং পরিবারটির পূর্বপুরুষ ষোড়শ শতাব্দী থেকেই এই শহরে বসবাস করত। কার্ল ১১ বছর পর্যন্ত ইহুদী প্রাথমিক বিদ্যালয়ে অধ্যয়ন করেছিলেন। তিনি স্ট্র্যাস বরগ এবং লুডউইগ ম্যাক্সিমিলিয়ান ইউনিভার্সিটি অব মিউনিখে অধ্যয়ন করেন এবং হেনরি পয়েনকেয়ার তত্ত্বের উপর কাজ করে তিনি ১৮৯৬ সালে ডক্টরেট অর্জন করেন।
তিনি অটোইমিউন ডিজিস পেম্ফিগাস রোগে আক্রান্ত হয়ে ১৯১৬ সালের ১১ মে মৃত্যুবরণ করেন।
তিল

তিল (; "Sesamum indicum") "সেসিমাম" () গণ অর্ন্তভূক্ত একটি সপুষ্পক উদ্ভিদ। এর অনেকগুলো স্বজাতি আফ্রিকায় এবং কয়েকটি ভারতের বিভন্ন স্থানে পাওয়া যায়। এটি ব্যাপকভাবে বিশ্বের ক্রান্তীয় অঞ্চলে দেশীভূত এবং ভোজ্য বীজের জন্য চাষ করা হয়ে থাকে।
তিল একবর্ষজীবি উদ্ভিদ যা প্রায় লম্বা, এবং এর উল্টো পাতা সাধারণত পর্যন্ত লম্বা এবং মাঝথানে ব্যবধানসহ বিস্তৃতভাবে ভল্লাকার হয়ে থাকে পর্যন্ত। গাছ নলাকার। ফুল সাধারণ নীল রঙের হয় এবং প্রতিফুলে একটি করে ফল অর্থাৎ বীজ থাকে। প্রতিটি ফলে খাঁজকাটা বিভাগে অনেক বীজ থাকে। বীজ সাধারণত ৩ মি.মি. - ৪ মি.মি. লম্বা এবং প্রস্থ ২ মি.মি.। বীজের পুরুত্ব ১ মি.মি. এর মত হয়ে থাকে। প্রতিটি বীজের ওজন ২০ মি.গ্রা - ৪০ মি.গ্রা।
এর ফুল হলুদ, নলাকার, একটি চার খাঁজকাটা মুখের সাথে লম্বা হয়ে থাকে। তিলের ফুল এছাড়াও সাদা, নীল বা বেগুনি রঙের হতে পারে।
তিলের বীজ বর্ষার শেষে জমিতে ছিটানো হয়।
২০১০ সালে বিশ্বব্যাপী তিল বীজের মোট ফসল হয় ৩.৮৪ মিলিয়ন মেট্রিক টন। ২০১০ সালে সর্বাধিক উৎপাদক ছিল বার্মা (মায়ানমার), এবং শীর্ষ তিন উৎপাদকের মধ্যে ছিল, বার্মা, ভারত এবং চীন, যা বিশ্বব্যাপী মোট উৎপাদনের ৫০ শতাংশ।
২০১০ সালে ৭.৮ মিলিয়নের অধিক হেক্টর জমিতে তিল ফলানো হয়।
২০১০ সালে বিশ্বব্যাপী তিল বীজের গড় ফলন ছিল প্রতি হেক্টরে ০.৪৯ মেট্রিক টন। এই ছকে ২০১০ সালের শীর্ষ দশ উৎপাদনকারী দেশের উৎপাদন (মিলিয়ন মেট্রিক টন) এবং ফলন (হেক্টর প্রতি মেট্রিক টন) উপস্থাপিত হয়েছে।
২০১০ সালে বিশ্বে তিল বীজ খামারের সবচেয়ে উৎপাদনশীল দেশ হেক্টর প্রতি ৫.৫ টন ফলন গড়ে ছিল ইউরোপীয় ইউনিয়ন; ইতালি সর্বাধিক হেক্টর প্রতি ৭.২ টন জাতীয় গড় ফলন উৎপাদন করে।
প্রতিদিন ৮০ গ্রাম তিল বেটে সকালে খেয়ে ৫ মিনিট পরে এক গ্লাস জল খেলে শরীরে পুষ্ঠির অভাব দূর হয় ও দাঁত শক্ত হয়।
কাবিলা

নজরুল ইসলাম শামীম (মঞ্চ নাম কাবিলা নামেই অধিক পরিচিত; জন্ম ১ জানুয়ারি ১৯৫৫) হচ্ছেন একজন বাংলাদেশী চলচ্চিত্র অভিনেতা। চলচ্চিত্রে কৌতুক এবং খলনায়ক চরিত্রে অভিনয়ের জন্য সমাদৃত। তিনি "অন্ধকার" (২০০৩) চলচ্চিত্রে জন্য শ্রেষ্ঠ খলচরিত্রে অভিনয়শিল্পী বিভাগে জাতীয় চলচ্চিত্র পুরস্কার অর্জন করেন।
কাবিলার একটি অন্যতম পরিচয় তিনি একজন জাতীয় বক্সার, খেলেছেন ব্রাদার্স ইউনিয়ন ক্লাবের হয়ে। ছোটবেলা থেকেই তিনি ফুটবলার হওয়ার স্বপ্ন দেখতেন। আরামবাগ স্পোর্টিং ক্লাবে ফুটবল খেলেছেন একটা সময়। ফুটবলার হিসেবে স্বীকৃতি না পেলেও অভিনয়ে তিনি জাতীয় স্বীকৃতি লাভ করেন।
কাবিলা ১৯৮৮ সালে "যন্ত্রণা" চলচ্চিত্রের মাধ্যমে অভিনয় জীবন শুরু করেন। প্রথম দিকে তিনি নেতিবাচক চরিত্রে অভিনয় করে জনপ্রিয়তা অর্জন করলেও পরবর্তীকালে কৌতুকাভিনেতা হিসেবে আরও বেশি জনপ্রিয় হয়ে উঠেন। তিনি প্রায় সাতশো চলচ্চিত্রে অভিনয় করেছেন।
তিনি "অন্ধকার" (২০০৩) চলচ্চিত্রে জন্য শ্রেষ্ঠ খলচরিত্রে অভিনয়শিল্পী বিভাগে জাতীয় চলচ্চিত্র পুরস্কার অর্জন করেন এবং ২০১৩ সালে "ভালোবাসা আজকাল" চলচ্চিত্রের জন্য শ্রেষ্ঠ পার্শ্বঅভিনেতা বিভাগে বাচসাস পুরস্কার অর্জন করেন।
নিল জনসন

নিল ক্লার্কসন জনসন (জন্ম: ২৪ জানুয়ারি, ১৯৭০) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৯৮ থেকে ২০০০ মেয়াদে জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন নিল জনসন। দলে তিনি মূলতঃ অল-রাউন্ডার ছিলেন। ডানহাতে ফাস্ট মিডিয়াম বোলিংয়ের পাশাপাশি মাঝারি সারিতে ব্যাটিংয়ে নেমে আক্রমণাত্মক ভঙ্গীমায় খেলতেন। তবে, একদিনের আন্তর্জাতিকে ব্যাটিং উদ্বোধনে নামতেন। দক্ষিণ আফ্রিকা ও ইংল্যান্ডে প্রথম-শ্রেণীর ক্রিকেট খেলেন। বোল্যান্ড, ইস্টার্ন প্রভিন্স, নাটাল, ওয়েস্টার্ন প্রভিন্স, লিচেস্টারশায়ার ও হ্যাম্পশায়ারের পক্ষে খেলেন।
১৯৯৯ সালের ক্রিকেট বিশ্বকাপে জিম্বাবুয়ে দলের সুপার সিক্স পর্যায়ে উত্তরণের জন্য জনসন বিরাট ভূমিকা রাখেন। প্রতিযোগিতায় তিনি ম্যান অব দ্য ম্যাচের পুরস্কার পেয়েছেন তিনবার। তন্মধ্যে, সেমি-ফাইনালে অংশগ্রহণকারী দক্ষিণ আফ্রিকার বিপক্ষে তার ভূমিকা ছিল প্রশংসনীয়। ব্যাটিং উদ্বোধনে নেমে দলের পক্ষে সর্বোচ্চ ৭৬ রান তোলেন। এরপূর্বে প্রথম বলেই গ্যারি কার্স্টেনকে আউট করেন। জ্যাক ক্যালিসকে শূন্য রানে আউট করাসহ খেলায় তিনি ২৭ রানে ৩ উইকেট দখল করেন। লর্ডসে অস্ট্রেলিয়ার বিপক্ষে ব্যক্তিগত সর্বোচ্চ অপরাজিত ১৩২* সহ ৪৩ রানে ২ উইকেট পান। তা স্বত্ত্বেও তার দল পরাজিত হয়েছিল।
২০০০ সালে ইংল্যান্ড সফরের পর জিম্বাবুয়ে ক্রিকেট ইউনিয়নের সাথে আর্থিক বিষয়ে মতানৈক্য হওয়ায় আন্তর্জাতিক ক্রিকেট অঙ্গন থেকে অবসর নিতে বাধ্য হন। তারপর তিনি দক্ষিণ আফ্রিকা চলে যান। সেখানেই তার শৈশবকাল অতিবাহিত হয়েছিল।
নারীবাদের প্রথম তরঙ্গ

নারীবাদের প্রথম তরঙ্গ বলতে ঊনবিংশ শতক ও বিংশ শতকের প্রথম ভাগে বিশ্বব্যাপী (মূলত পাশ্চাত্য) নারীবাদী কর্মকাণ্ডকে বোঝায়, যা নারীর সমানাধিকারের জন্য বিভিন্ন আইনি দাবি উত্থাপন করেছিল। প্রধানত নারীর ভোটাধিকার-ই ছিল এই পর্যায়ের আন্দোলনের উপজীব্য বিষয়। যুক্তরাজ্য, কানাডা, নেদারল্যান্ডস এবং যুক্তরাষ্ট্রে প্রথম ঢেউয়ের বিস্তার ছিল সর্বাধিক।
"প্রথম তরঙ্গ" কথাটি প্রথম ইংরেজি ভাষায় ব্যবহার করেন মার্শা লিয়র। ১৯৮৬ এর মার্চ মাসে "দ্য নিউ ইয়র্ক টাইমস ম্যাগাজিন"-এ লিখিত একটি নিবন্ধে তিনি একত্রে নারীবাদের "প্রথম ও দ্বিতীয় তরঙ্গের" কথা উল্লেখ করেন। দ্বিতীয় তরঙ্গের সময় নারীবাদী আন্দোলনকারীরা "দে ফ্যাক্টো" (আইন-বহির্ভূত অথচ বৈষম্যকারী ) অসমতাগুলির বিরুদ্ধে সংগ্রাম চালিয়েছিলেন আর সেই সূত্রে পূর্বসূরীদের থেকে নিজেদের স্বতন্ত্রভাবে দেখতেন।
নারীবাদী আন্দোলনের প্রারম্ভিক অবস্থা সরাসরি দাসপ্রথা বিলোপ আন্দোলনের সাথে সম্পর্কযুক্ত ছিল এবং ফলস্বরূপ অনেক বিখ্যাত নারীবাদী এবং আন্দোলনকারীরা তাদের কণ্ঠস্বর শুনতে শুরু করেছিলেন। এই প্রথম দিকের কিছু কর্মীদের মধ্যে রয়েছে, সোজার্নার ট্রুথ, এলিজাবেথ ব্ল্যাকওয়েল, জেন অ্যাডামস, এবং ডোরোথি ডে। নারীবাদের প্রথম তরঙ্গ প্রধানত মধ্যবিত্ত শ্বেতাঙ্গ নারীদের দ্বারা পরিচালিত হয়েছিল এবং নারীবাদের দ্বিতীয় তরঙ্গের আগ পর্যন্ত বর্ণের নারীরা একটি কণ্ঠস্বর গড়ে তুলতে শুরু করেছিল।[10] নারীবাদ শব্দটি সেই সময়ে একটি রাজনৈতিক চিত্রিত আদর্শের মতো তৈরি হয়েছিল। সমতাভিত্তিক অবস্থার ভিত্তিতে গণতন্ত্রের সংস্কার ও সংশোধন সম্পর্কে বক্তৃতার মাধ্যমে নারীবাদের উদ্ভব ঘটে
Early Feminism was directly correlated with the ]]s and as a result many famous feminists and activists began to have their voices heard. Some of these early activists include, Sojourner Truth, Elizabeth Blackwell, Jane Addams, and Dorothy Day. The first wave of feminism was primarily led by white women in the middle class, and it was not until the second wave of feminism that women of color began developing a voice. The term Feminism was created like a political illustrated ideology at that period. Feminism emerged by the speech about the reform and correction of democracy based on equalitarian conditions.
প্রতিরক্ষা গবেষণা ও উন্নয়ন সংস্থা

প্রতিরক্ষা গবেষণা ও উন্নয়ন সংগঠন (ইংরেজি: Defence Research and Development Organisation , হিন্দি: रक्षा अनुसंधान एवं विकास संघठन) বা ডিআরডিও এশিয়ার বৃহত্তম প্রতিরক্ষা কন্ট্র্যাক্টরগুলির অন্যতম এবং একটি অন্যতম প্রধান বিমানপ্রস্তুতকারক সংস্থা। ভারতের নয়াদিল্লিতে এই সংস্থার সদর কার্যালয় অবস্থিত। ১৯৫৮ সালে প্রযুক্তি উন্নয়ন প্রতিষ্ঠান (টেকনিক্যাল ডেভেলপমেন্ট এস্ট্যাবলিশমেন্ট) ও প্রযুক্তি উন্নয়ন ও উৎপাদন অধিকরণের (ডাইরেক্টরয়েট অফ টেকলিক্যাল ডেভেলপমেন্ট অ্যান্ড প্রোডাকশন সঙ্গে প্রতিরক্ষা বিজ্ঞান সংগঠনের (ডিফেন্স সায়েন্স অর্গ্যানাইজেশন) সংযুক্তির মাধ্যমে এই সংস্থা প্রতিষ্ঠিত হয়।
৫১টি ল্যাবরেটরির মাধ্যমে ডিআরডিও-র নেটওয়ার্ক প্রসারিত। এই ল্যাবরেটরিগুলির দ্বারা সংস্থা বিভিন্ন ক্ষেত্র যেমন এয়ারোনটিক, অস্ত্রশস্ত্র, ইলেকট্রনিক ও কম্পিউটার সায়েন্স, মানবসম্পদ উন্নয়ন, জীবন বিজ্ঞান, সামগ্রী, মিশাইল, যুদ্ধযান উন্নয়ন ও নৌগবেষণা ও উন্নয়নের ক্ষেত্রে প্রতিরক্ষা প্রযুক্তিকে উন্নততর করে তোলার কাজে রত। এই সংস্থায় ৫০০০ জনেরও বেশি বৈজ্ঞানিক ও প্রায় ২৫,০০০ বিজ্ঞান, প্রযুক্তিগত ও সহায়তাকারী কর্মচারী নিযুক্ত।
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়

বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় (সংক্ষেপে: "বাউয়েট" ) বাংলাদেশ সেনাবাহিনী কর্তৃক পরিচালিত একটি বিশ্ববিদ্যালয়। এটি নাটোরের কাদিরাবাদ সেনানিবাসে অবস্থিত।
বিশ্ববিদ্যালয়টি নাটোর শহরের নিচাবাজার থেকে আনুমানিক ১৬-১৭ কিলোমিটার দক্ষিণে দয়ারামপুর নামক স্থানে কাদিরাবাদ সেনানিবাসে অবস্থিত।
সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. কোর্স চালু রয়েছে:
নারীবাদের দ্বিতীয় তরঙ্গ

নারীবাদের দ্বিতীয় তরঙ্গ হল নারীবাদী কার্যকলাপের সংগঠিত দ্বিতীয় পর্যায়, যা ১৯৬০ এর দশকের প্রথম ভাগে যুক্তরাষ্ট্রে আরম্ভ হয়ে ক্রমশ অবশিষ্ট পাশ্চাত্য বিশ্ব এবং বহির্বিশ্বেও ছড়িয়ে পড়ে।যুক্তরাষ্ট্রে এর প্রভাব ছিল ১৯৮০ এর দশকের প্রথম ভাগ পর্যন্ত। পরিণতির সময়ে এটি বিশ্বের একাধিক স্থানে প্রভাব বিস্তার করেছিল, যেমন ইউরোপ এবং তুরস্ক ও ইস্রায়েল প্রভৃতি এশীয় ভূখণ্ড। ইস্রায়েলে এই আন্দোলন শুরু হয় ১৯৮০ এর দশকে, আর অন্যান্য দেশেও ভিন্ন ভিন্ন সময়ে এর সূচনা হয়।
নারীবাদের প্রথম তরঙ্গ নারীর ভোটাধিকার এবং লিঙ্গ সাম্য প্রতিষ্ঠার অন্যান্য আইনি বাধা দূর করার জন্য সক্রিয় ছিল। দ্বিতীয় তরঙ্গ এই কর্মকাণ্ডের পরিধি বিস্তার করে আরও অনেকগুলো বিষয় এর আওতায় নিয়ে আসে, যেমন: যৌনতা, পরিবার, কর্মক্ষেত্র, প্রজননগত অধিকার, দে ফ্যাক্টো অসাম্য এবং আনুষ্ঠানিক আইনি অসাম্য। মূলধারার নারীরা যখন প্রধানত দ্বিতীয় তরঙ্গের সক্রিয়তার ফলে বিভিন্ন পেশায়, সেনাবাহিনীতে, গণমাধ্যমে এবং ক্রীড়াজগতে কাজের সুযোগ পাচ্ছিলেন, তখন দ্বিতীয় তরঙ্গের নারীবাদীরা পারিবারিক হিংসা, বৈবাহিক ধর্ষণ, ধর্ষণ সংক্রান্ত সমস্যার আইনি স্বীকৃতি, নানাভাবে বৈষম্যের শিকার হওয়া নারীদের পুনর্বাসনের ব্যবস্থা এবং বিবাহ-বিচ্ছেদ ও তৎসংক্রান্ত আইনের সংশোধনের দিকেও দৃষ্টি আকর্ষণ করেন। এই পর্যায়ের আন্দোলনের প্রধান কর্মসূচী ছিল যুক্তরাষ্ট্রের সংবিধানে সমানাধিকার সংশোধনী ("ইকুয়াল রাইটস অ্যামেন্ডমেন্ট" তথা ইআইএ) বিল পাশের প্রচেষ্টা। এই প্রচেষ্টা ফিলিস শ্ল্যাফলির নেতৃত্বাধীন নারীবাদ-বিরোধীদের হস্তক্ষেপে ব্যর্থ হয়।
অনেক ঐতিহাসিক মনে করেন ১৯৮০ এর দশকের নারীবাদী যৌনতা বিতর্ক যুক্তরাষ্ট্রে নারীবাদের দ্বিতীয় তরঙ্গের সমাপ্তি সূচিত করে। যৌনতা এবং পর্নোগ্রাফি সংক্রান্ত এই দীর্ঘস্থায়ী বিতর্কের ফলেই ১৯৯০ এর দশকের গোড়ায় নারীবাদের তৃতীয় তরঙ্গের আরম্ভ হয়।
টেসি থমাস

টেসি থমাস () (জন্ম: এপ্রিল, ১৯৬৩) প্রথম মহিলা বিজ্ঞানী যিনি ভারতে ক্ষেপণাস্ত্র প্রকল্পের প্রধান হিসেবে দায়িত্ব পালন করেন। তিনি রক্ষা অনুসন্ধান এবং বিকাশ সংগঠনে অগ্নি-৪ ও অগ্নি-৫ ক্ষেপণাস্ত্র প্রকল্পে অধিকর্তা হিসেবে দায়িত্ব পালন করেছেন।
টেসি থমাস ১৯৬৩ খ্রিষ্টাব্দের এপ্রিল মাসে ভারতের কেরালা রাজ্যের আলাপ্পুঝা শহরে জন্মগ্রহণ করেন। তার পিতা একজন ক্ষুদ্র ব্যবসায়ী ছিলেন। মাদার টেরেসার নামে তার নাম টেসি রাখা হয়। টেসি ত্রিশূর শহরে অবস্থিত গভর্ণমেন্ট ইঞ্জিনিয়ারিং কলেজ থেকে প্রকৌশলবিদ্যায় স্নাতক হন। এরপর তিনি পুণে শহরে অবস্থিত ইনস্টিটিউট অব আর্মামেন্ট টেকনোলজি থেকে ক্ষেপণাস্ত্র বিজ্ঞানে স্নাতকোত্তর ডিগ্রী লাভ করেন।
টেসি অগ্নি-৩ ক্ষেপণাস্ত্র প্রকল্পের সহ-অধিকর্তা ও অগ্নি-৪ ক্ষেপণাস্ত্র প্রকল্পের অধিকর্তা ছিলেন। ২০০৯ খ্রিষ্টাব্দে তাকে অগ্নি-৫ ক্ষেপণাস্ত্র প্রকল্পের অধিকর্তার দায়িত্ব প্রদান করা হয়। ২০১২ খ্রিষ্টাব্দে ক্ষেপণাস্ত্র প্রযুক্তিতে ভারতকে আত্ম-নির্ভরশীল করার ব্যাপারে উল্লেখযোগ্য অবদান রাখার জন্য তাকে লাল বাহাদুর শাস্ত্রী জাতীয় পুরস্কার প্রদান করা হয়।
সরস্বতী নদী

সরস্বতী নদী ভাগীরথী নদীর একটি শাখানদী, যা ১৬ শতক পর্যন্ত সক্রিয় ছিল, কিন্তু বর্তমানে এর প্রায় অস্তিত্ব নেই।
সরস্বতী নদীটি হুগলি জেলার উত্তর-পূর্বাংশে উৎপন্ন হয়েছে, যা কুন্তি নদীতে প্রবাহিত হয়। সরস্বতীর উচ্চ প্রবাহ শুরু হয় বাঁশবেড়িয়ার কাছে, ত্রিবেণী সঙ্গমে।
হুগলির সপ্তগ্রাম ছিল প্রধান নদীবন্দর, প্রধান শহর, ত্রিবেণী হোল গঙ্গা ও তার দুই প্রধান শাখানদী যমুনা ও সরস্বতীর সঙ্গমস্থল। ষোড়শ শতকেও ত্রিবেণী থেকে দক্ষিণ পশ্চিম দিক ধরে সপ্তগ্রাম হয়ে বয়ে চলত সরস্বতী নদী। যমুনা নদী বইত দক্ষিণ পূর্ব দিক ধরে। যমুনা বর্তমানেও বইছে খালের আকারে, ইচ্ছামতী থেকে বেরিয়ে গোবরডাঙা-গাইঘাটা-হরিণঘাটা হয়ে কোথাও হারিয়ে গেছে, কোথাও আবার নালার আকারে ইতস্তত গংগায় পড়েছে। সপ্তম শতাব্দী থেকে ধীরে ধীরে সরস্বতীর উৎপত্তিস্থলে পলি জমতে শুরু করে এবং ধীরে ধীরে ষোড়শ শতক নাগাদ প্রায় শুকিয়ে যায়। সেই সরস্বতীর অবশেষ এখন নিতান্তই খাল, ক্ষীণজলের ধারা, দূষিত জলাশয় আকারে ত্রিবেণী থেকে বেরিয়ে শঙ্খনগর, সপ্তগ্রাম পার করে হারিয়ে গেছে প্রবাহপথ। একটি মজে যাওয়া শাখা আন্দুল কলেজের পাশ হয়ে এখনও বইছে। তারপর বুজে গেছে অথবা আটকে গেছে জনবসতির চাপে, কচুরিপানায় কিংবা মাছের ভেরিতে, নদী গিলে ফেলা ইট ভাটায়। অতীতে সরস্বতী বাংলার নদী বন্দর নগরের উন্নয়ন ও পতন একটি গুরুত্বপূর্ণ ভূমিকা পালন করেছিল। প্রাথমিকভাবে, প্রধান সমুদ্র বন্দর নগর তাম্রলিপ্ত ছিল, যার পতনের পর সপ্তগ্রাম আসে, এবং পরিশেষে কলকাতা।
এটা মনে করা হয় যে সরস্বতী নদী একটি স্বতন্ত্র পথ বেয়ে সমুদ্রের সাথে মিশত। 
বাংলার নদী সরস্বতীর প্রথম উল্লেখ মনসামঙ্গল কাব্যে। মনসামঙ্গল অনুসারে চাঁদ সওদাগর ছিলেন প্রভাবশালী বণিক। চাঁদ সওদাগরের বাণিজ্যপোতের সাগরযাত্রার পথটি ছিল – সপ্তগ্রাম থেকে উজানে ত্রিবেণী হয়ে সাগর। বিশ্বাস করা হয় সরস্বতী অধুনা রূপনারায়নের খাত বরাবর বয়ে মোহনায় পড়ত তাম্রলিপ্ত (অধুনা তমলুক) হয়ে। তখন সরস্বতীর উপনদী ছিল রূপনারায়ন, দামোদর সহ অনেক ছোট নদনদী। তাম্রলিপ্ত আগে একটি সমৃদ্ধ সমুদ্রবন্দর ছিল।
বাঁশখালী পৌরসভা

বাঁশখালী পৌরসভা বাংলাদেশের চট্টগ্রাম জেলার একটি পৌরসভা।
বাঁশখালী পৌরসভার আয়তন ৪০.৩৬ বর্গ কিলোমিটার (৯,৯৭৩ একর)।
২০১১ সালের আদমশুমারি অনুযায়ী বাঁশখালী পৌরসভার মোট জনসংখ্যা ৩৬,৯১০ জন। এর মধ্যে পুরুষ ১৮,০৪৯ জন এবং মহিলা ১৮,৮৬১ জন। মোট পরিবার ৭,৩৭৮টি।
চট্টগ্রাম মহানগরী থেকে ৪৬ কিলোমিটার দক্ষিণে বাঁশখালী পৌরসভার অবস্থান। পৌরসভার উত্তরে ও পশ্চিমে সরল ইউনিয়ন, দক্ষিণে শীলকূপ ইউনিয়ন এবং পূর্বে লোহাগাড়া উপজেলার বড়হাতিয়া ইউনিয়ন ও সাতকানিয়া উপজেলার সোনাকানিয়া ইউনিয়ন অবস্থিত।
২০০২ সালের ২২ ডিসেম্বর গণপ্রজাতন্ত্রী বাংলাদেশ সরকার বাঁশখালী উপজেলা সদরের ৮নং জলদী ইউনিয়নকে পৌরসভা হিসেবে ঘোষণা দেন। এটি একটি "ক" শ্রেণীর পৌরসভা।
৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এলাকাগুলো হল:
২০১১ সালের আদমশুমারি অনুযায়ী বাঁশখালী পৌরসভার সাক্ষরতার হার ৪২.৩%। এ পৌরসভায় ১টি ডিগ্রী কলেজ, ১টি কামিল মাদ্রাসা, ১টি ফাজিল মাদ্রাসা, ৪টি কওমী মাদ্রাসা (১টি দাওরায়ে হাদীস সহ), ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।
বাঁশখালী পৌরসভায় যোগাযোগের প্রধান সড়ক হল চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়।
সাতকানিয়া পৌরসভা

সাতকানিয়া পৌরসভা বাংলাদেশের চট্টগ্রাম জেলার একটি পৌরসভা।
সাতকানিয়া পৌরসভার আয়তন ১৩ বর্গ কিলোমিটার।
২০১১ সালের পরিসংখ্যান অনুযায়ী সাতকানিয়া পৌরসভার লোকসংখ্যা ৭৯,৫২২ জন। এর মধ্যে পুরুষ ৪৩,৭৩৭ জন এবং মহিলা ৩৫,৭৮৫ জন।
চট্টগ্রাম মহানগরী থেকে ৪৫ কিলোমিটার দক্ষিণে আরাকান সড়ক থেকে ৫ কিলোমিটার পশ্চিমে সাতকানিয়া-বাঁশখালী সড়ক ঘেঁষেই সাতকানিয়া পৌরসভার অবস্থান। পৌরসভার উত্তরে পশ্চিম ঢেমশা ইউনিয়ন ও ঢেমশা ইউনিয়ন, পূর্বে কেঁওচিয়া ইউনিয়ন ও ছদাহা ইউনিয়ন, দক্ষিণে সাতকানিয়া ইউনিয়ন ও সোনাকানিয়া ইউনিয়ন এবং পশ্চিমে মাদার্শা ইউনিয়ন ও এওচিয়া ইউনিয়ন অবস্থিত।
সাতকানিয়া পৌরসভা ২০০৩ সালে গঠিত হয়।
রামপুর, পশ্চিম ঢেমশা ইউনিয়নের পশ্চিম ঢেমশা, ঢেমশা ইউনিয়নের দক্ষিণ ঢেমশা, ছদাহা ইউনিয়নের ছৈয়দাবাদ, সাতকানিয়া ইউনিয়নের রূপকানিয়া এবং সোনাকানিয়া ইউনিয়নের সোনাকানিয়া এ ৬টি মৌজা নিয়ে সাতকানিয়া পৌরসভা গঠিত।
২৩ অক্টোবর ২০০৮ সালে স্থানীয় সরকার বিভাগ, পৌর-৩ শাখা কর্তৃক জারীকৃত প্রজ্ঞাপন এর স্মারক নং-পৌর-৩/চবি-গ-৩৬/৯৮/১১৮২; তারিখ-২৩/০৯/২০০৮ এর অনূবলে সাতকানিয়া পৌরসভাকে "গ" শ্রেণী থেকে "খ" শ্রেণীতে উন্নীত করা হয়।
৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ।
ওয়ার্ডভিত্তিক এ পৌরসভার এলাকাগুলো হল:
সাতকানিয়া পৌরসভার সাক্ষরতার হার ৫৭.২০%। এখানে ২টি কলেজ, ৪টি মাদ্রাসা, ৪টি মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
আল-মাদ্রাসাতুল আরবিয়াতুল হাফেজিয়াহ,(ছমদর পাড়া বড় মাদ্রাসা),ছমদর পাড়া।
সাতকানিয়া পৌরসভায় যোগাযোগের প্রধান ২টি সড়ক চট্টগ্রাম-কক্সবাজার মহাসড়ক ও সাতকানিয়া-বাঁশখালী সড়ক। সব ধরনের যানবাহনে যোগাযোগ করা যায়।
সাতকানিয়া পৌরসভায় ৮৪টি মসজিদ ও ১৪টি মন্দির রয়েছে।
সাতকানিয়া পৌরসভার মধ্য দিয়ে প্রবাহিত হচ্ছে ডলু নদী।
সিসাল

সিসাল যার বৈজ্ঞানিক নাম Agave sisalana, "আগাভে" প্রজাতির গাছ, যা মূলত দক্ষিণ মেক্সিকোতে পাওয়া যায়, কিন্তু সারা বিশ্বেই এর চাষাবাদ হয়। এ থেকে তন্তু পাওয়া যায়, যা নানা পণ্য তৈরিতে ব্যবহৃত হয়।
কারণ এটা কখনও কখনও "সিসল শণ" হিসেবে অভিহিত করা হয়। শণ ফাইবার এর একটি প্রধান উৎস ছিল এবং অন্যান্য ফাইবার নামকরণ করা হয়। 
সিসল ফাইবার ঐতিহ্যগতভাবে দড়ি এবং কুণ্ডলী সহ অন্যান্য অনেক ব্যবহারসমূহ, আছে কাগজ , কাপড় , প্রাচীর পাতার কার্পেট তৈরি করতে ব্যবহৃত হয়।
সিসল গাছ, আগাভা সিসালানা তলোয়ার আকৃতির লম্বা পাতা ১.৫-২ মিটার (৪.৯-৬.৬ ফুট) নকশাকৃত থাকে। কচি পাতার কিনার ধরে কয়েক অনেক দাঁতের মত আছে, কিন্তু পরিপক্ব হলে এগুলো হারিয়ে যেতে পারে। [4] একটি সিসল উদ্ভিদ ৭-১০ বছরের জীবন লাভ করে এবং সাধারণত ২০০-২৫০ বাণিজ্যিকভাবে পাতার উৎপাদন করে। প্রতিটি গাছের পাতা থেকে প্রায় ১০০০ তন্তু গড়ে ওঠে। সিসল গাছ ২৫ ডিগ্রী সেলসিয়াস তাপ এবং রোদ উপরিউক্ত তাপমাত্রার থেকে উৎপাদন ভাল হয়,এটি ক্রান্তীয় ও উপ-ক্রান্তীয় হিসেবে গণ্য করা হয়। 
সুতার স্থায়িত্বের জন্য সিসল পরিচিত হয়। সিসল গাছ গালিচার প্রান্ত তৈরি হয়। এতে সহজে ধূলি জন্মায় না শুধুমাত্র প্রয়োজনীয় রক্ষণাবেক্ষণ প্রয়োজন। আবহাওয়ার উপর নির্ভর করে, সিসল বাতাসে আর্দ্রতা শোষণ করবে বা সম্প্রসারণ বা সংকোচন ঘটাচ্ছে। সিসল ভেজা স্পিলস বা বৃষ্টি বা তুষার যে এলাকার জন্য ভাল। সিসল গাছ কার্পেট বা নরম পশম এবং এক্রাইলিক সঙ্গে দ্বারা ব্যবহৃত হয়। 
২০০৭ সালে সিসল ফাইবার গ্লোবাল প্রকাশনায় ব্রাজিল, বৃহত্তম উৎপাদক দেশ, ১১৩,০০০ টন উৎপাদিত যা ২৪০ হাজার টন পর্যন্ত উৎপাদিত হয়।
তানজানিয়া ২৭.৬০০ টন উৎপাদিত হয়, কেনিয়ায় প্রায় ৩৭,০০০ টন, ভেনিজুয়েলাতে ১০,৫০০ টন এবং ৯,০০০ টন মাদাগাস্কার উৎপাদিত হয়।
চীন, দক্ষিণ আফ্রিকা, মোজাম্বিক, হাইতি, এবং কিউবা থেকে আসছে কম পরিমাণে ৪০,০০০ টন। সিসল গাছের তন্তু বিশ্বের প্রকাশনায় (উদ্ভিদ তন্তু বিশ্বের তন্তু ৬৫% প্রদান) ২% প্রতিনিধিত্বমূলক, ফাইবার গাছপালা মধ্যে ৬ষ্ঠ স্থান দখল করে আছে।
বিশ্বের গুরুত্বপূর্ণ প্রাকৃতিক তন্তু হিসাবে সিসলকে গণ্য করা হয়।
সুরেখা যাদব

সুরেখা যাদব বা সুরেখা শঙ্কর যাদব (জন্মঃ ১৯৬৫ মহারাষ্ট্র) ভারত রেলওয়ের প্রথম ট্রেন চালক এবং একইসঙ্গে এশিয়ার প্রথম ট্রেনচালক।। এপ্রিল ২০০০ সালে ভারতের তৎকালীন রেলমন্ত্রী মমতা বন্দ্যোপাধ্যায় চারটি শহরে ট্রেন চালু করেন, তখন সুরেখা যাদব মধ্যমাঞ্চল রেলের মহিলাদের জন্য বিশেষ ট্রেন চালান। ২০১১ সালের ৮ মার্চ তার কর্মজীবনের একটি গুরুত্বপূর্ণ দিন, যেদিন আন্তর্জাতিক নারী দিবসে তিনি এশিয়ার প্রথম মহিলা ট্রেন চালক হিসাবে পুনে থেকে ছত্রপতি শিবাজি টার্মিনাস পর্যন্ত কঠিন কিন্তু নাটকীয় ভৌগোলিক স্থান দিয়ে "ডেকান কুইন" ট্রেন পরিচালনা করেন, যেখানে তাকে মুম্বইয়ের মেয়র শ্রদ্ধা যাদব অভ্যর্থনা জানান। তার স্বপ্ন সত্য হয় যখন তিনি মধ্যাঞ্চলের মর্যাদাপূর্ণ ট্রেনগুলির একটি পরিচালনা করেন, যেটি একজন মহিলার নামে; মুম্বই-পুণে প্রবাসি সংঘ তার ট্রেন চালনা সমর্থন করে।
সুরেখা যাদব সনাবাঈ ও রামচন্দ্রের পরিবারে ১৯৬৫ সালের ২ সেপ্টেম্বর জন্মগ্রহণ করেন, তার জন্মস্থান মহারাষ্ট্রের সাতারা জেলায়। তার বাবা ছিলেন কৃষক এবং ৫ ভাইবোনের মধ্যে তিনি বড়। তিনি সেন্ট পল কনভেন্ট স্কুলে পড়াশুনা করেন। পরে তিনি পশ্চিম মহারাষ্ট্রের সাতারা জেলার কারাদে অবস্থিত সরকারি পলিটেকনিক থেকে তড়িৎ কৌশল থেকে ডিপ্লোমা করেন।
সুলেখা, রেলওয়ে নিয়োগ বোর্ড, মুম্বই-এ পরীক্ষা দেন। তিনি নির্বাচিত হন এবং ১৯৮৬ সালে মধ্যাঞ্চলীয় রেলে শিক্ষানবিশ সহকারী চালক হিসাবে যোগদেন এবং কল্যাণ ট্রেনিং স্কুলে ৬ মাস প্রশিক্ষণ গ্রহণ করেন। তিনি ১৯৮৯ সালে নিয়মিত সহকারী চালক হন। তিনি ওয়াদি বন্দর ও কল্যান-এর মধ্যে চলাচলকারী স্থানীয় মালবাহী ট্রেন চালান এবং ট্রেন ইঞ্জিন পরীক্ষা এবং সংকেতসহ আনুসাঙ্গিক সকল কাজ পরিচালনা করেন। ১৯৯৬ সালে তাকে মালবাহী ট্রেনের চালক নির্বাচন করা হয় এবং ১৯৯৮ সালে তিনি পরিপূর্ণ পণ্য ট্রেন ড্রাইভার হয়ে ওঠেন। ২০১০ সালে তিনি পশ্চিমঘাট পর্বতমালা রেলওয়ের পর্বতমালা রেললাইনে চালক হন। পর্বতমালা রেললাইনে ট্রেন চালানর জন্য তিনি বিশেষ প্রশিক্ষণ ঘহন করেন এবং দুই ইঞ্জিন বিশিষ্ট যাত্রীবাহী ট্রেন পরিচালনা করেন। তিনি বলেন "মহিলা হিসাবে আমি পারব কিনা জানার জন্য সবাই উৎসুক ছিল। মে ২০১১ সালে, তিনি এক্সপ্রেস ট্রেনের চালক হিসাবে পদোন্নতি লাভ করেন। বর্তমানে তিনি চালক প্রশিক্ষণ কেন্দ্রের (কল্যাণ) এর ঊর্ধ্বতন প্রশিক্ষক।
তিনি ১৯৯০ সালে শঙ্কর যাদব-কে বিয়ে করেন, যিনি মহারাষ্ট্র সরকারে কর্মরত পুলিশ ইন্সপেক্টর। তাদের দুইটি ছেলে আছে।